**KÖLTSÉG-HOZZÁJÁRULÁS FIZETÉSI**

**SZABÁLYZAT**

A Kovács Katalin Nemzeti Kajak-Kenu Akadémia Alapítvány (a továbbiakban: KKNKKA) a kajak-kenu sportágban az 1584/2020 (IX.11.) Korm.határozat 5. pontja alapján üzemelteti a Kovács Katalin Nemzeti Kajak-Kenu Sportakadémiát.

A Sportakadémia feladata a kajak-kenu sport utánpótlási bázisának erősítése és megszervezése, versenyek lebonyolítása, illetve fiatal sportolók képzése.

A Kovács Katalin Nemzeti Kajak-Kenu Akadémia Alapítvány az Akadémia működtetésére fizetendő költség-hozzájárulás fizetését a következőképpen szabályozza.

**1. A KKNKKA igazolt sportolói által fizetendő díj**

A KKNKKA-val amatőr sportolói szerződést kötött sportolók az Akadémia működtetésére fordítandó éves költség-hozzájárulási díjat kötelesek fizetni, ami teljesíthető havonta egyenlő részletekben vagy egy összegben.

A költség-hozzájárulás fizetési határideje minden hónap 15. napja, egyösszegű befizetés esetén január 31.

A költség-hozzájárulás mértékét a Szabályzat 1. számú melléklete tartalmazza.

**2. Fizetési kedvezmény és mentesség**

A költség-hozzájárulás fizetése alóli kedvezmény vagy mentesség abban az esetben adható, ha a sportoló szülője/gondviselője a sportolót nevelő edzővel közösen a 2. mellékletben található kérvényt hiánytalanul kitöltve, aláírva, legkésőbb tárgyév január 31-ig eljuttatta a Kuratórium részére.

Fentiek alól kivételt képeznek a szezon közben újonnan belépő sportolók, akik a belépést követő 15 napon belül kötelesek a kérvényt az előző bekezdésben részletezettek szerint leadni. Kivételt képeznek továbbá azon kiskorú sportolók, akiknek családjában a szülő(k), törvényes gondviselő(k) szociális hátterében változás következik be. Fentieken kívüli esetekben a fizetési kedvezmény és mentesség maximum egy évre adható és egy éven belül maximum egyszer kérelmezhető. A fizetési kedvezmény és mentesség időszaka minden tárgyévben a január 1. és december 31. közötti időszak.

A kedvezmény és mentesség megítélésének alapfeltétele, hogy a kedvezményezett sportoló a kérelmezett mentesség kezdetét megelőző három hónapban a számára előírt edzéseken rendszeresen részt vesz (kivéve az új belépők esetében), továbbá folyamatosan példamutató magatartást tanúsít. Amennyiben igazolt okból nem tudott a sportoló részt venni a számára előírt edzéseken és ezt dokumentumokkal tudja igazolni, a Kuratórium jogosult dönteni a mentesség megítéléséről. Ha a kedvezményezett edzéslátogatottsága rendszertelen, vagy sportolóhoz méltatlan módon viselkedik, az edző javaslatára a mentesség vagy a kedvezmény azonnali hatállyal visszavonható és csak a következő kérvénnyel aktiválható újra, ha a versenyző a kiírt feltételeknek megfelel.

A kérvények elbírálása a KKNKKA Kuratóriumának hatáskörébe tartozik. A Kuratórium részére a szakmai igazgató és a KKNKKA edzői készítik elő a szükséges dokumentumokat, és javaslatot tesznek azok elfogadására vagy elutasítására vonatkozóan. A Kuratórium egyedi elbírálás alapján jogosult szakmai és egyéb indokokat figyelembe véve megítélni a sportoló részére a fizetési kedvezményt és mentességet.

**2.1. A költség-hozzájárulásra vonatkozó fizetési kedvezmények és mentesség**

**2.1.1. Testvérkedvezmény**

Amennyiben egy családon belül legalább két gyermek a KKNKKA igazolt sportolója, és a gyermekek rendszeresen látogatják az edzéseket, külön erre vonatkozó kérvény benyújtása nélkül költség-hozzájárulás kedvezményben részesülnek. A testvérkedvezményes költség-hozzájárulás összegét a szabályzat 1. számú melléklete tartalmazza.

**2.1.2. Szociális rászorultság alapján nyújtott fizetési kedvezmény**

Amennyiben a versenyengedéllyel rendelkező sportoló családjában az egy főre eső jövedelem nem éri el a nettó minimálbér 115%-át, úgy a sportági versenyengedéllyel rendelkező sportoló szülője/gondviselője a sportoló edzőjével közösen kérvényt adhat be (2. számú melléklet) a KKNKKA működtetésére fizetendő kedvezményes költség-hozzájárulás fizetésére. A kedvezményes díj megállapításának feltétele, hogy a szülő/gondviselő büntetőjogi felelőssége tudatában nyilatkozik és a kérvényt határidőben eljuttatja a Kuratórium részére.

**2.1.3. Szociális rászorultság alapján nyújtott fizetési mentesség**

A sportági versenyengedéllyel rendelkező sportoló szülője/gondviselője a sportolót nevelő edzővel közösen szociális rászorultság esetén kérvényt adhat be (2. számú melléklet) a KKNKKA működtetésére fizetendő éves költség-hozzájárulás fizetése alóli mentességre vonatkozóan.

A költség-hozzájárulás megfizetése alóli mentességet annak a versenyengedéllyel rendelkező sportolónak a szülője vagy gondviselője kérvényezheti, aki a gyermekére tekintettel rendszeres gyermekvédelmi kedvezményben vagy foglalkoztatást helyettesítő támogatásban részesül.

**3. A költség-hozzájárulás befizetésének módja**

A KKNKKA működtetésére fizetendő költség-hozzájárulási díj megfizetése a sportoló, kiskorú sportoló esetén a szülő/ gondviselő feladata. A költség-hozzájárulás fizetése a BARION rendszeren keresztül a szülő vagy gondviselő általi egyszeri regisztrációt követően válik lehetővé, a sikeres fizetés után a rendszer értesítést küld, miután a tétel könyvelésre kerül. A befizetésről számla készül a rendszerben, melyet a befizető az ügyfélportálról letölthet.

**4. Fizetési kötelezettség elmulasztása**

Az a sportoló, aki a KKNKKA működtetésére fizetendő díjat határidőre nem teljesíti a BARION rendszeren keresztül fizetési felszólításban részesül. Ettől fogva 15 nap áll rendelkezésére, hogy rendezze tartozását. Amennyiben ez nem történik meg, a következő hónaptól a sportoló nem vehet részt az edzéseken, foglalkozásokon, versenyeken, illetve nem vehet részt az edzőtáborokban. Amennyiben befizeti az elmaradt összeget, újra jogosult a foglalkozásokon való részvételre. Amennyiben a sportoló betegség, sérülés miatt nem vett részt az adott hónapban egy edzésen sem (csonttörés, műtét, tartós betegség) és ezt orvosi igazolással (ambuláns lap, műtéti zárójelentés) alátámasztja, mentesülhet a fizetési kötelezettség alól. Az új belépők esetében egy hónapos türelmi idő alkalmazható. Az ezt követő hónap elsejétől minden új belépő köteles a költség-hozzájárulás részére megállapított arányos díját megfizetni.

Jelen szabályzat 2022. január 1-jén lép életbe és visszavonásig érvényes.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Schmidt-Kovács Katalin Emese

a Kuratórium elnöke

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Schmidt Gábor

Kuratóriumi tag

2. számú melléklet

**KÉRELEM**

**KÖLTSÉGTÉRÍTÉSI KEDVEZMÉNYRE, MENTESSÉGRE VONATKOZÓAN**

**A kérelmet költségtérítési** **KEDVEZMÉNYRE / MENTESSÉGRE**

**kívánom beadni. (Kérjük a megfelelőt aláhúzni vagy bekarikázni!)**

**Tisztelt Kuratórium!**

Alulírott, szülő/gondviselő neve: ......................................................

születési hely, idő: ......................................................

szem.ig.szám: .....................................................,

mint szülő/gondviselőkedvezményes költség-hozzájárulás megállapításához az alábbi nyilatkozatot teszem:

**A gyermeke(i)m adatai:**

Név: ......................................................

Születés helye, ideje: ......................................................

Tagság kezdete: ......................................................

Név: ......................................................

Születés helye, ideje: ......................................................

Tagság kezdete: ......................................................

Név: ......................................................

Születés helye, ideje: ......................................................

Tagság kezdete: ......................................................

Név: ......................................................

Születés helye, ideje: ......................................................

Tagság kezdete: ......................................................

**Ha költség-hozzájárulás fizetési KEDVEZMÉNYRE kívánja beadni a kérelmet, kérjük jelölje meg a jogcímet:**

* Jövedelem kedvezmény[[1]](#footnote-1)

**Ha költség-hozzájárulás fizetési MENTESSÉGRE kívánja beadni a kérelmet, kérem válasszon, milyen címen kéri a kedvezményt:** (kérjük X-szel jelölni a megfelelőt)

* Gyermekemre való tekintettel rendszeres gyermekvédelmi kedvezményben részesülök[[2]](#footnote-2)
* Foglalkoztatást helyettesítő támogatásban részesülök.[[3]](#footnote-3)

**Aláírásommal igazolom, hogy a fenti adatok és a csatolt dokumentumok a valóságnak megfelelnek!**

Kelt: ...................................................... ......................................................

szülő / gondviselő

**Az alábbi részt az edző tölti ki!**

Javaslom a sportoló költség-hozzájárulási kedvezményre való jogosultságának megállapítását:

......................................................

edző

1. Az egy főre eső jövedelem nem éri el a nettó minimálbér 115%-át. A kérelem akkor fogadható el, ha csatolták mellé a jövedelemigazolás (oka) t. [↑](#footnote-ref-1)
2. A kérelem csak akkor fogadható el, ha csatolták mellé a rendszeres gyermekvédelmi kedvezményt megállapító határozat másolatát. [↑](#footnote-ref-2)
3. A kérelem csak akkor fogadható el, ha csatolták a hatósági bizonyítvány másolatát. [↑](#footnote-ref-3)